Public procurement notice: Contract Notice
Published: 2025-10-06
Buyer: Suomen Pankki
Country: FI
Region: FI1B1
Contract type: Services
Procedure: Restricted procedure
CPV classification: 79710000: Security services
Submission deadline: 2025-11-03
Award criteria: quality

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).

Hankinta on EU-kynnysarvon ylittävä hankinta.

Hankintamenettelynä käytetään rajoitettua menettelyä.

Hankintayksikkö voi keskeyttää hankintamenettelyn osittain tai kokonaan todellisesta ja perustellusta syystä.

OSALLISTUMISHAKEMUSTEN KÄSITTELY
Hankintayksikkö
1. Avaa osallistumishakemukset
2. Tarkastaa ehdokkaiden soveltuvuutta koskevat vastaukset 
3. Valitsee tarjoajat (vertailee ehdokkaat, jos soveltuvia ehdokkaita on enemmän kuin viisi: hankintayksikkö asettaa ehdokkaat paremmuusjärjestykseen pisteytettävien referenssien perusteella sekä valitsee tarjoajat
4. Lähettää pyynnön turvallisuussitoumuksen ja vaitiolositoumusten palauttamisesta tarjoajiksi valituille. 
5. Lähettää tarjouksen käsittelijöiksi nimetyille henkilöille (Turvallisuusselvitys Liite B.3) linkin Suojelupoliisin sivuille turvallisuusselvityslain mukaisen henkilöturvallisuusselvityksen käynnistämiseksi.
6. Lähettää kaikille tarjoajille yhtä aikaa tarjouspyynnön, kun kaikkien tarjoajiksi valittujen osalta turvallisuussitoumukset ja vaitiolositoumukset on palautettu niille annetussa määräajassa sekä turvallisuusselvitykset ovat valmistuneet. 

TARJOUSTEN KÄSITTELY
Hankintayksikkö
1. Avaa tarjoukset
2. Tarkastaa tarjoajan soveltuvuutta koskevat vastaukset 
3. Tarkastaa tarjousten tarjouspyynnön mukaisuuden
4. Vertailee tarjoukset ja valitsee valintaperusteiden mukaisesti parhaan tarjouksen.  
5. Tekee hankintapäätöksen ja antaa hankintapäätöksen tiedoksi kaikille tarjoajille sekä pyytää ja tarkastaa voittajalta soveltuvuutta koskevat todistukset ja selvitykset (viimeistään ennen sopimuksen allekirjoittamista)
6. Solmii hankintasopimuksen voittajan kanssa. Hankintasopimus syntyy vasta kirjallisen sopimuksen allekirjoittamisella.

EU-kynnysarvon ylittävässä hankinnassa hankintasopimus voidaan tehdä aikaisintaan 14 päivän kuluttua siitä, kun tarjoaja on saanut tai hänen katsotaan saaneen päätös perusteluineen tiedoksi.

Menettelyyn osallistumisesta, tarjouksen tekemisestä, esittelystä tai muusta ei makseta ehdokkaille tai tarjoajille korvausta.
Hankinta-asiakirjat ovat saatavissa suomen kielellä.
Suomen Pankki (jäljempänä ”hankintayksikkö” tai "tilaaja") pyytää osallistumishakemuksia Hilma-ilmoituskanavassa julkaistun hankintailmoituksen ja sen liitteiden mukaisesti.

Tässä vaiheessa hankintayksikkö odottaa ainoastaan osallistumishakemuksia ja vain osallistujien valinnassa tarjoajiksi valituilta tarjoajilta pyydetään tarjousta erillisellä tarjouspyynnöllä (liitteenä luonnos sekä julkiset versiot vain tiedoksi).

Hankinnan kohteena ovat Suomen Pankin valvomo- ja vartiointipalvelut, sekä turvallisuuteen liittyvät tukipalvelut, koko sen toiminta-alueella Suomessa. Kiinteistöihin tai kohteisiin ei järjestetä erillistä tutustumista. 

Osatarjoukset eivät ole sallittuja, koska kyseessä on hankintayksikön toiminnan kannalta kriittinen palvelu, jonka jakaminen osiin turvallisuusnäkökulmista ei ole mahdollista.

Vaihtoehtoiset tai rinnakkaiset tarjoukset eivät ole sallittuja.

HANKINTA-ASIAKIRJOJEN SAANTIA ON RAJOITETTU

Hankinta-asiakirjojen saantia on rajoitettu tietojen luottamuksellisuuden suojaamiseksi. Osa tarjouspyynnön liiteasiakirjoista sisältää julkisuuslain perusteella salassa pidettävää tietoa. Salassa pidettäviä tietoja sisältävät asiakirjat luovutetaan vain osallistumishakemusten perusteella tarjoajiksi valituille yrityksille.

Kaikille tarjouspyynnön salassa pidettävien tietojen käsittelyyn osallistuville tarjoajan henkilöille tehdään henkilöturvallisuusselvitys. Vasta hyväksyttyjen turvallisuusselvitysten jälkeen ja palautettujen sitoumusten jälkeen (yrityksen turvallisuussitoumus ja vaitiolositoumukset tarjouksen käsittelyyn osallistuvilta henkilöiltä) toimitetaan tarjoajalle tarjouspyynnön salassa pidettävät tiedot.

Tarjouskilpailun aikana tehtävien henkilöturvallisuusselvitysten vuoksi tarjouspyynnön lähettäminen voi viivästyä.

Tarjouspyyntö lähetetään kaikille tarjoajille samanaikaisesti.

TURVALLISUUSSELVITYKSET

Kaikille tarjouspyynnön salassa pidettävien tietojen käsittelyyn osallistuville tarjoajan henkilöille tehdään henkilöturvallisuusselvitys.

Kaikille kohteeseen työskentelemään tuleville henkilöille sekä yhteyshenkilöille ja palveluvastaaville tehdään henkilöturvallisuusselvitys, johon henkilöiden on annettava henkilökohtainen suostumus. Hyväksytysti läpi mennyt turvallisuusselvitysprosessi on edellytys kohteessa työskentelylle, kohteeseen liittyvien tietojen käsittelylle ja salassa pidettävien asiakirjojen käsittelylle.

Tilaajalla on myös mahdollisuus oman harkintansa mukaan teettää yritysturvallisuusselvitys tarjouskilpailun voittaneesta yrityksestä ennen sopimuksen allekirjoittamista tai tarvittaessa sopimuskauden aikana.